'મારા વિભાકરનું કામ વિચિત્ર છતાં વન્ડરફૂલ હોય છે.' હરિવલ્લભદાસે હસીને કહ્યું. 'ભાસ્કરને સૂચના આપી એટલે એણે ગૂંચવાઇને વિભાકર સામે જોયું. વિભાકરે તો તરત ચપટી વગાડીને કહી દીધું કે છોટે, તને એકલાને સંકોચ થતો હોય તો ચાલ, તને કંપની આપવા હું પણ મૂંડન કરાવીશ. એ બંને તૈયાર થઇ ગયા. એ જોઇને આદિત્ય પણ એમના સંઘમાં જોડાઇ ગયો.' એમણે ઘડિયાળ સામે નજર કરી. 'બસ, હવે થોડી વારમાં જ એ ત્રણેય હીરો ચમકતાં ટાલકાં સાથે આવશે.'